kardosdrur/scandi-wiki huggingface dataset:
Silkeborg IF sæson 2021-22

Silkeborg IF sæson 2021-22 var Silkeborg IF's 28. sæson i den bedste danske fodboldrække, den 25. i Superligaen og den 105. som fodboldklub. SIF var oprykker i Superligaen i denne sæson, da de i den forgangne 2020-21-sæson endte som nummer 2 i 1. division.

Sæsonen startede lidt trægt ud, da det blev til 0-0 i de tre første opgør mod SønderjyskE, FC København og Aalborg BK. Herefter blev det til en sejr 4-1 hjemme over oprykningsrivalerne Viborg FF. Sæsonens største sejr fandt sted den 31. oktober 2021 mod SønderjyskE, hvor vandt 0-6. Efter 22. spillerunde stod det klart, at SIF skulle spille med i Mesterskabsspillet. Her vandt SIF 6 ud af 10 kampe, de 6 sejre i træk. Oprykningssæson endte derfor med en 3.-plads i Superligaen til SIF, hvilket gav klubben dens første medaljer siden 2000-01-sæsonen

Grundet Ruslands invasion af Ukraine 2022 og dermed udelukkelsen af russiske fodboldhold fra europæisk fodbold blev der tildelt flere europæiske kvalifikationspladser til Superligaen. Dermed kunne SIF via tabellens 3.-plads kvalificere sig til Conference League Playoff. Denne europæiske plads blev dog hurtigt opgraderet til Europa League Playoff, da FC Midtjylland slog Odense BK i Sydbank Pokalen. Dette skyldtes, at FC Midtjylland var sikret UEFA Champions League Playoff gennem Superliga-tabellen, og Europa League Playoff-kvalifikationen gik derfor videre til den næste i tabellen, SIF.

Trods COVID-19-restriktioner i starten slog klubben i løbet af sæsonen sin egen tilskuerrekord. Efter de 16 hjemmekampe i 3F Superligaen besøgte 90.637 tilskuere JYSK Park, hvilket giver et gennemsnit på 5.665 pr. kamp. Dette var det højeste gennemsnitlige tilskuertal i SIF's historie. Dermed overgik man guldsæsonen 1993/94, hvor gennemsnitligt 5.657 var på det gamle Silkeborg Stadion.

Klubben

Trænerstab

Spillere 

<small>(Anfører)

Transfers

Ind

Ud

Kåringer 
 Årets hold i Superligaen: Rasmus Carstensen, Nicolai Vallys & Nicklas Helenius
 Månedens spiller i Superligaen: Nicklas Helenius (Februar 2022, April 2022)
 Topscorer i Superligaen: Nicklas Helenius17 mål

Turneringer

Samlet

Superligaen

Grundspil

Resultatoverblik

Resultater efter hver runder

Grundspilskampe 
Silkeborg IF's kampe i grundspillet i sæsonen 2021-22.

Mesterskabsslutspil

Stilling

Mesterskabsslutspilskampe 
Silkeborg IF's kampe i mesterskabskabsslutspillet i sæsonen 2021-22.

DBU Pokalen

Statistik

Hold statistik

Referencer 

Silkeborg IF Fodbold
Danske fodboldklubbers sæson 2021-22
Rebecka Lazić

Rebecka Lazić (født 24 september 1994 i Lenhovda, Sverige) er en volleyballspiller, der spiller for Sveriges volleyballlandshold og det franske hold VB Nantes. Hun har været professionel siden 2012 og spillet i flere forskellige europæiske lande. Rebecka er tvillingesøster til Alexandra Lazić, der også spiller volleyball på eliteniveau.

Lazic voksede op i Arlöv med forældre fra Serbien. Som ung spillede hun tennis og svømmede, indtil hun som 12-årig blev rådet til at spille volleyball på grund af sin højde. Hun spillede først for Svedala VBK, inden hun startede på volleyballgymnasiet i Falköping og spillede med RIG Falköping. Hun gik i gymnasiet i to år, men forlod det i 2012 for at spille i den franske eliteklub RC Cannes.

Kilder

Eksterne henvisninger 

Volleyballspillere fra Sverige
Sveriges volleyballlandshold (damer)

Sveriges volleyballlandshold er Sveriges landshold i volleyball. Holdet har deltaget i fire EM (1967, 1971, 1983 og 2021). Holdets hidtil bedste resultat er en ottendeplads ved EM 2021. Det har aldrig kvalificeret sig til VM eller OL.

Spillere med flest internationale kampe
Eva Hansen-Hoszek - 178 landskampe
Yvonne Olauson Orvemo - 171 landskampe
Birgitta Axelsson - 166 landskampe
Susanne Granelli - 140 landskampe
Sofia Molin - 137 landskampe
Britt Borg - 137 landskampe
Anna Vorwerk - 131 landskampe
Anna Bergström - 103 landskampe
Charlotte Wiig - 97 landskampe
Maria Wahlström - 96 landskampe

Landstrænere
Ismo Peltoarvo (2003-2006)
Tina Celinder Nygren (2007-2015)
Ismo Peltoarvo(2016)
Guillermo Gallardo (2017-2018)
Jonas Svantesson (2018-2019)
Ettore Guidetti (2019-2021)
Lauri Hakala (2022-)

Referencer

Volleyball i Sverige
Volleyballlandshold
Lyngby Legends 100 års jubilæumskamp

Lyngby Legends 100 års jubilæumskamp var en fodboldkamp der blev spillet den 10. september 2021. Kampen blev spillet på Lyngby Stadion i Kongens Lyngby og var en opvisningskamp i forbindelse med fejringen af 100 års jubilæet for Lyngby Boldklub. Kampen blev spillet af en række tidligere Lyngby spillere.

Kampen blev ledet af den tidligere FIFA og Superliga dommer Kenn Hansen.

Detaljer

Eksterne henvisninger 
 Festlig målfest til Lyngby Legends

Referencer 

Lyngby Boldklub
Fodbold i 2021
Dwars door het Hageland 2022

Dwars door het Hageland 2022 var den 17. udgave af det belgiske cykelløb Dwars door het Hageland. Det 177 km lange linjeløb blev kørt den 11. juni 2022 med start i Aarschot og mål Diest i provinsen Vlaams-Brabant. Løbet var en del af UCI ProSeries 2022 og den belgiske cup i landevejscykling.

Resultat

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 

2022
UCI ProSeries 2022
Lyman (by)

Lyman (, ), kendt som Krasnyi Lyman (, Røde Lyman) fra 1925 til 2016, er en by i Donetsk-regionen i Ukraine, der i øjeblikket er under kontrol af ￼￼Ukraine.￼￼

Administrativt er den en By af regional betydning. Indtil 2016 fungerede den også som administrativt centrum for Lyman Rajon, selv om den ikke var en del af rajonen. Den fungerer stadig som centrum for Lyman hromada. 
Byen har en befolkning på omkring 20.469 (2021), 28.172 i 2001.

Geografi 
Byen ligger i Donbass, syv kilometer nord for bredden af floden Donets, 25 kilometer nordøst for den nærmeste større by Slavjansk og 135 km nord for oblastcentret Donetsk.

Demografiske oplysninger
Ved den  ukrainske folketælling 2001 fordelte befolkningen sig således 
 Ukrainere: 84,4%
 Russere: 13,8%
 Hviderussere: 0,6%

Kilder og henvisninger

Byer i Donetsk oblast
Tour de Suisse 2022

Tour de Suisse 2022 var den 85. udgave af det schweiziske etapeløb Tour de Suisse. Cykelløbets otte etaper blev kørt fra 12. juni med start i Küsnacht til 19. juni 2022 hvor der var mål i Vaduz i Liechtenstein. Løbet var 22. arrangement på UCI World Tour 2022.

Løbets vinder blev britiske Geraint Thomas fra .

Etaperne

1. etape

2. etape

3. etape

4. etape

5. etape

6. etape

7. etape

8. etape

Trøjernes fordeling gennem løbet

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2022
UCI World Tour 2022
Confédération Européenne de Volleyball

Confédération Européenne de Volleyball (CEV) er det europæiske volleyballforbund. Foreningen blev dannet den 21. oktober 1963 og har hovedsæde i Luxembourg.

Konkurrencer
CEV arrangerer tre store klubholdskonkurrencer:
CEV Champions League (damer, herrer)
CEV Cup (damer, herrer)
CEV Challenge Cup (damer, herrer)

Referencer

Etableret i 1963
Internationale sportsorganisationer
Volleyball
Niels Andersen (1849-1919)

Niels Andreas Christian Andersen (født 13. august 1849 i Ribe, død 24. november 1919 i Nørresundby) var en dansk embedsmand, historisk forfatter og politiker.

Han var søn af hospitalsforstander Anders Nielsen Andersen og hustru Anna Margrethe Simonsen. Han tog studentereksamen i Ribe i 1867 og juridisk embedseksamen i 1873. Han var først fuldmægtig i blandt andre Rougsø Herred med sæde i Ørsted på Djursland.

I 1890 blev han udnævnt til sorenskriver på Færøerne med bopæl i Tórshavn. Mens han boede på Færøerne, var han også indvalgt på det færøske Lagting fra Suðurstreymoy fra 1893 til 1895. Han udgav også bogen Færøerne 1600–1709, som skildrede Færøernes næringsveje og sociale forhold i 1600-tallet. Bogen er senere udgivet i redigerede udgaver som et kildeskrift.

I 1895/1896 flyttede han tilbage til Danmark, hvor han blev herredsfoged og herredsskriver i Kær Herred i Vendsyssel med bolig i Nørresundby. Fra 1900 da Nørresundby blev købstad, var han også byfoged, byskriver og borgmester i Nørresundby. Han tog sin afsked i september 1919 og døde et par måneder senere.

Han giftede sig første gang i 1875 med Maria Margaritha Bruun, enke efter løjtnant Emil Victor Schau, som var faldet i kampene ved Dybbøl, og datter af provst Carl Adolph Theodor Bruun. Ægteskabet blev opløst i 1899, og han giftede sig igen samme år med Sicka Margrethe Jacobsen, datter af overlærer ved Stavanger katedralskole Boye Jacobsen.

Referencer

Eksterne henvisninger 
 

Personer fra Ribe
Embedsmænd fra Danmark
Lagtingsmedlemmer fra Færøerne
Redeeming Love

Redeeming Love er en amerikansk stumfilm fra 1916 af William Desmond Taylor.

Medvirkende 
 Kathlyn Williams som Naomi Sterling
 Thomas Holding som John Bancroft
 Wyndham Standing som Hugh Wiley
 Herbert Standing som James Plymouth
 Jane Keckley som Tante Jessica

Referencer

Eksterne henvisninger 

 

Stumfilm fra USA
Amerikanske film fra 1916
Dramafilm fra USA
Hans lille engel

Hans lille engel er en amerikansk stumfilm fra 1916 af Christy Cabanne.

Medvirkende 
 Douglas Fairbanks som Reginald Van Deuzen
 Bessie Love som Agnes Shannon.
 Joseph Singleton.
 William Lowery som Tony Bernard.
 Wilbur Higby som Gallagher.

Referencer

Eksterne henvisninger 

 

Stumfilm fra USA
Amerikanske film fra 1916
Jens Pallesen Fløe

Jens Pallesen Fløe (født 27. november 1800 i Kollund ved Herning, død 22. maj 1878 i Vostrup) var en dansk landinspektør og politiker.

Fløe var søn af gårdejer Palle Christensen Fløe og bror til folketingsmand Søren Pallesen Fløe.  Han blev lærer i Rind ved Herning i 1816 og assisterede ved matrikelopmålinger og tog landmålereksamen i 1818. Fløe var vejbetjent i Vejle fra 1820 og senere assistent for landinspektør Christian Hyldgaard på Lindbjerggård ved Varde. Han blev landmåler i 1834 og landinspektør i 1836 efter at taget landinspektøreksamen året før. Han blev stiftslandinspektør for Ribe Stift i 1844 og landvæsenskommissær i Ringkøbing Amt i 1845.

Han var medlem af Den Grundlovgivende Rigsforsamling valgt i Ringkøbing Amts 4. distrikt (Herning).

Fløe blev udnævnt til kammerråd i 1845 og justitsråd i 1859.

Referencer 

Medlemmer af Den Grundlovgivende Rigsforsamling
Justitsråder fra Danmark
Argentona

Argentona er en by og kommune i Catalonien i det nordøstlige Spanien.

Argentona ligger lidt inde i landet fra Middelhavets kyst. Den ligger tæt på byen Mataró og  30 km nordvest for Barcelona. Kommunen dækker et areal på og har  indbyggere. Den ligger i comarcaet Maresme i provinsen Barcelona. Byen er kendt både som et turistcentrum og for sine gartnerier.

Referencer

Eksterne henvisninger 

 

Byer i Catalonien
Marjinka

Marjinka eller Maryinka, () er en lille by og det administrative centrum i Marjinka rajon, Donetsk oblast (provins), Ukraine. Kommunen, som har et areal på 51,92 km² Byen har en befolkning på omkring 9.256 (2021); 10.722 (2001). Byen ligger på frontlinjen i krigen i Donbass fra 2022 og har lidt skade.

Geografi 
Marjinka ligger i det sydlige Donbass, 27 km sydvest for oblastcentret Donetsk på Hovedvejen N 15.

Russernes invasion af Ukraine 2022 
Den 17. marts 2022 hævdede det russiske forsvarsministerium, at styrker fra Folkerepublikken Donetsk indtog Marinka. Ukrainske styrker hævdede at have genovertaget kontrollen med byen den 19. april 2022. Den 30. marts 2022 slukkede beredskabstjenesten  "snesevis af brande", der var opstået i byen på grund af angreb med hvid fosforammunition fra russiske styrker. 
Den 26. april 2022 blev endnu et russisk forsøg på at angribe Marinka slået tilbage af ukrainske styrker, ifølge lederen af Donetsk regionale militæradministration Pavlo Kyrylenko.

Galleri

Kilder og henvisninger 

Byer i Donetsk oblast
Steiermarks Grand Prix

Steiermarks Grand Prix var et Formel 1-løb, som blev kørt på Red Bull Ring i Spielberg, Østrig. Løbet blev kørt for første gang i 2020 og for sidste gang i 2021.

Historie 
Steiermarks Grand Prix, opkaldt efter den østrigske delstat Steiermark, hvor Red Bull Ring er placeret, blev oprettet ved 2020 sæsonen, som en af erstatningerne for de aflyste ræs som resultat af coronaviruspandemien. Der blev dermed holdt 2 ræs på Red Bull Ring i sæsonen, da Østrigs Grand Prix også blev holdt.

Det var intentionen, at Steiermarks Grand Prix kun skulle holdes et år, men efter at coronavirusrestriktioner igen skabte aflysninger, blev Steiermarks Grand Prix igen introduceret i 2021 sæsonen.

Steiermarks Grand Prix blev dog ikke inkluderet i kalenderen for 2022 sæsonen, og Østrigs Grand Prix er nu igen det eneste grand prix som køres på Red Bull Ring.

Vindere

Kilder

Eksterne henvisninger
Christoffer Tobiesen

Christoffer Leberecht Tobiesen (født 1. april 1807 i Vindinge ved Nyborg, død 16. juni 1893) var en dansk provst og politiker.

Tobiesen var søn af sognepræst Frederik Holmsted Tobiesen. Han blev student fra Vordingborg i 1827 og cand.theol. i 1833. Han var personel kapellan i Stenstrup og Lunde Sogne på Fyn fra 1833 og sognepræst i Hodde og Tistrup Sogne ved Varde fra 1836. I 1845 blev Tobiesen sognepræst i Thorstrup og Horne Sogne og provst i Øster Horne, Vester Horne og Skast Herreder. Han skulle forflyttes til Herslev Sogn syd for Fredericia i 1856 men fritoges efter ønske. I 1858 blev han sognepræst i Dannemare og Tillitse Sogne ved Nakskov og fra 1864 også provst for Lollands Sønder og Nørre Herreder. Fra 1884 til sin afsked i 1885 var stiftsprovst for Lolland-Falsters Stift.

Tobiesen var medlem af Den Grundlovgivende Rigsforsamling valgt i Ribe Amts 1. distrikt (Varde).

Han blev ridder af Dannebrog i 1867 og dannebrogsmand i 1883.

Referencer 

Medlemmer af Den Grundlovgivende Rigsforsamling
Provster fra Danmark
Riddere af Dannebrog
Mospyne

Mospyne (, }) er en by af distriktsbetydning i Proletarskyi Distrikt i Donetsk kommune, Donetsk oblast (provins) i Ukraine, 8  km sydøst for Donetsk. Byen har en befolkning på omkring 11.736 (2021). Siden 2014 har byen været under kontrol af den selvudråbte Folkerepublikken Donetsk. Befolkningens sprog var iht.  folketællingen 2001:
Russisk  93.47%
Ukrainsk  6.35%

Byen ligger i den sydøstlige del af Donetsk byregion, ca. 6 km fra by- og oblastcentret Donetsk ved floden Hruska ().

Kilder og henvisninger

Byer i Donetsk oblast
Børge Petersen

Børge Petersen (født 24. februar 1805 i København, død 9. februar 1879) var en dansk hattemager og politiker.

B. Petersen var søn af hattemager Lars Petersen. Han gik på Borgerdydskolen i København 1815-1819 og var derefter lærling hos sin far. Han blev udlært hattemagersvend i 1822. Lars Petersen døde i 1825, og Børge Petersen bestyrede derefter hattemagerforretningen for sin mor frem til 1831 hvor han overtog forretningen og sine forældres hus i Adelgade.

Petersen var medstifter af Haandværkerforeningen i 1840 og blev i 1841 bestyrelsesmedlem i Haandværkerstiftelsen og var formand for stiftelsen fra 1865 til sin død i 1879. Han var i bestyrelsen for Det forenede Velgørenhedsselskab fra 1845 og det formand fra 1864.

Han var medlem af Københavns Borgerrepræsentation fra 1842 til 1858 hvor han blev rådmand. Han var kongevalgt medlem af Den Grundlovgivende Rigsforsamling fra 21. oktober 1848 til 5. juni 1849. Han opstillede ikke til rigsdagsvalg.

Petersen blev udnævnt til ridder af Dannebrog i 1857, til justitsråd i 1867 og til dannebrogsmand i 1871.

Referencer 

Medlemmer af Den Grundlovgivende Rigsforsamling
Medlemmer af Københavns Borgerrepræsentation i 1800-tallet
Riddere af Dannebrog
Justitsråder fra Danmark
H.P. Bergmann

Hans Peter Bergmann (født 18. august 1805 i Sundbyvester, død 28. februar 1871 var en dansk dyrlæge og politiker.

Bergmann var søn af smedemester Anders Bergmann. Han blev færdiguddannet dyrlæge i 1823 og var derefter praktiserende dyrlæge i Brøndbyvester. Fra 1828 til 1838 var han dyrlæge ved grevskabet Bregentved med bolig på Turebyholm. I 1839 fik en gård i arvefæste i Dalby Sogn ved Rønnede og senere også jord fra Dalby præstegård. Bergmann var formand for sognerådet i Dalby-Thureby Sognekommune i 16 år.

Han var kongevalgt medlem af Den Grundlovgivende Rigsforsamling fra 12. oktober 1848 til 5. juni 1849.

Referencer 

Medlemmer af Den Grundlovgivende Rigsforsamling
Fægtemesteren

Fægtemesteren (El maestro de esgrima) er en spansk roman ved Arturo Pérez-Reverte fra 1988. Romanen er også filmatiseret i 1992 af Antonio Cardenal & Pedro Olea, der meget nøje følger romanens komposition.

Handling 
Romanen foregår i det 19. århundredes Spanien omkring revolutionen i 1868. Tidens intriger og konspirationer indgår i romanen, som hovedpersonen, den gammeldags fægtemester, Don Jaime de Astarloa, ikke tager sig synderligt af. Hans motto er "ærlighed og ærværdighed" frem for alt.

Mesteren Astarloa opsøges i Madrid af en elev der ønsker at lære et helt særligt fægteangreb. Først afviser han, men betaget af elevens 'skønhed' indvilliger han. Kort efter erfarer mesteren at en af hans elever er blevet dræbt med netop dén aflærte teknik og han mistænker at være en brik i et større stormagtsspil på liv og død.

I romanen indgår samtaler om historiske personer der kæmper om magten i Spanien, herunder Isabella 2. af Spanien, der hævdes at være nymfoman og derfor en "lunefuld" modstander. Romanen slutter med en skæbnesvanger duel på blottede klinger imellem eleven Adela de Oter og den gamle mester Astarloa.Komposition

Romanen er stramt bygget op i kapitler der henviser til fægtningsterminologier:

 Om kampen. ("En kamp mellem mænd af ære, under vejledning af en mester besjælet af de samme følelser, er en af de adspredelser, der kendetegner god smag og ædel byrd".
 Angreb i to tempi med finte. ("Bruges til at narre modstanderen. De indledes med et direkte angreb". Ibid., s. 34).
 Det usikre tempo i angreb med finte. ("Som under alle dristige handlinger, bør enhver fægtekyndig forudse modstanderens hensigter ved omhyggeligt at studere hans bevægelser og være vidende om de følger, disse kan få", s. 59).
 Kort udfald. ("Det korte udfald med lille hop fremad vil normalt blotte den, der udøver det uden omtanke eller forsigtighed. Desuden må man aldrig udføre det lille hop i vanskeligt, ujævnt eller fedtet terræn", s. 82).
 Angreb med glissement. [Spansk, glid] ("er et af fægtesportens sikreste angreb, fordi det tvinger én til at forblive i dækstilling", s. 127).
 Tvunget dégagement. [Spansk, klargøring]  ("bringer modstanderen i en fordelagtig situation", s. 153).
 Om proposition. [Spansk, forslag] ("er at få modstanderen til at forlade sin dækstilling", s. 177).
 På blottet klinge. (Hér "bør der ikke herske ... betænkeligheder, og man bør ikke vige tilbage for nogen som helst omstændighed, der styrker forsvaret, medmindre det er i modstrid med ærens love", s. 202).

Kritik 
Kritikere kaldte romanen "fortællekunst uden fodfejl".

Referencer 

Romaner fra Spanien
Mykolajivka

Mykolaivka (, ) er en by af distriktsmæssig betydning i Slovjansk rajon, Donetsk oblast (provins) i Ukraine syd for jernbanestationen Elektrychna.  Byen har en befolkning på omkring 14.444 (2021).

Geografi 
Byen ligger nær den sydlige bred af floden Donets omkring 10 kilometer øst for rayonhovedstaden Slovjansk, og oblasthovedstaden Donetsk ligger omkring 125 kilometer syd for Mykolaivka.

Historie
Den 4. juli 2014 sikrede ukrainske styrker byen fra pro-russiske separatister. Hospitalet begyndte renoveringen i 2015 efter at være blevet beskadiget under kampene, hvor prorussiske militante var placeret omkring bygningen og på taget.

Galleri

Kilder og henvisninger

Byer i Donetsk oblast
Margaritis Schinas

Margaritis Schinas (Græsk: Μαργαρίτης Σχοινάς, født 28. juli 1962 i Thessaloniki) er en græsk politiker for partiet Nyt Demokrati. Han har siden 1. december 2019 været EU-kommissær i Von der Leyen-kommissionen hvor han er næstformand for "fremme af vores europæiske levevis". Schinas var medlem af Europa-Parlamentet for Grækenland i 2007-2009 hvor han repræsenterede Nyt Demokrati nationalt og var med i Det Europæiske Folkepartis Gruppe (EFF) i parlamentet. Under Juncker-kommissionen 2014-2019 var ledende talsmand for Europa-Kommissionen, og 2015-2019 vicegeneraldirektør i Generaldirektoratet for Kommunikation i Europa-Kommissionen.

Referencer 

Personer fra Thessaloniki
Europa-Kommissærer 2019-2024
Europa-Kommissærer fra Grækenland
Medlemmer af Europa-Parlamentet fra Grækenland
Myrnohrad

Myrnohrad (, }), tidligere Dymytrov (, ), er en by af regional betydning i Donetsk oblast (provins) i Ukraine. 
Byen har en befolkning på omkring 46.904 (2021).

Geografi 
Byen ligger i Donbass i Donetsk oblast 52 km nordvest for oblastens centrum Donetsk og 7 km nordøst for nabokommunen Pokrovsk.
Landsbyen Switle (ukrainsk ) med omkring 1.000 indbyggere hører også til kommunen.

Byen var tidligere opkaldt efter Georgi Dimitrov () - en fremtrædende bulgarsk og sovjetisk kommunistisk politiker, men blev omdøbt til Myrnohrad under dekommuniseringen i maj 2016. 

I modsætning til i de fleste større byer i Donetsk Oblast, afholdte den separatistiske Folkerepublikken Donetsk ikke   folkeafstemning om uafhængighed den 11. maj 2014  i Myrnohrad.

Kilder og henvisninger

Byer i Donetsk oblast
Novoazovsk

Novoazovsk (, ) er en grænseby på den sydøstlige spids af Ukraine (nær grænsen til Rusland), der er administrativt centrum i Novoazovsk rajon (distrikt), i Donetsk oblast (provins). Byen har en befolkning på omkring 11.104 (2021).

 1849–1923 Novonikolayevka
 1923–1959 Budjonivka
 1959–nuværende Novoazovsk

Geografi 
Novoazovsk ligger ved udmundingen af Hruzkyj Jalantjyk (ukrainsk ) ud i det Azovske Hav 112 km syd for oblastcentret Donetsk og 42 km øst for Mariupol.
Byen ligger ved Hovedvej M 14 mellem Mariupol og den russiske by Taganrog, 70 km væk.

Novoazovsk og de tilstødende områder er de eneste steder i Ukraine, hvor den stor måge (Larus ichthyaetus) lever.

Kilder og henvisninger 

Byer i Donetsk oblast
Novohrodivka

Novohrodivka (, ) er en by af regional betydning i Donetsk oblast (provins) i Ukraine. Byen har en befolkning på omkring 14.300 (2021).

Geografi 
Byen ligger i Donbass i Donetsk oblast 45 km nordvest for Donetsk og er en naboby til Selydowe, til hvis kommune den hørte indtil 1992. Mellem de to byer løber hovedvejen M 04, som er en del af Europavej E50.

Demografiske data 
Fra den  ukrainske folketælling 2001:

Etnicitet
 Ukrainere: 61,8%
 Russere: 33,9%
 Hviderussere: 1,6 %
 Tatarer: 0,7%

Kilder og henvisninger

Byer i Donetsk oblast
Loser (flertydig)

Loser refererer til flere betydninger:

 Loser - bjerg i Østrig.
 Loser (term) - engelsk betegnelse for "taber".
 Loser Like Me (Glee) - tv-serie.
 Lucky loser - sportsterm.
 The Loser Sign - musikstykke indspillet af dansk musikgruppe.

Se også 

 Taberkvinde
 Tabermand
Hans Nielsen (politiker, 1802-1887)

Hans Christian Nielsen (født 12. marts 1802 i Odense, død 2. oktober 1887 i Brørup Sogn) var en dansk farver, gårdejer og politiker.

Hans Nielsen var søn af forhenværende trompeter og vejopsynsmand Johannes Nielsen. Han blev udlært farver og var først farversvend i Odense. I 1828 forpagtede han et farveri i Faaborg og købte også en gård der. Nielsen købte en ny gård i Tranbjerg øst for Varde i 1845, og i 1860'erne flyttede han til Holsted hvor han blev vejopsynsmand og forligskommissær. De sidste år af sit liv boede han på Præstkjær Enkesæde, også kaldet Mandøhus, i Brørup Sogn.

Mens Nielsen boede i Faaborg, var han medlem af skolekommissionen fra 1835 og var fra 1837 borgerrepræsentant i byen. Senere blev han amtsrådsmedlem i Ribe Amt fra 1848. Han var medlem af Den Grundlovgivende Rigsforsamling 1848-1849 valgt i Ribe Amts 2. distrikt (Hjerting). Nielsen stillede ikke op til rigsdagsvalg.

Referencer 

Medlemmer af Den Grundlovgivende Rigsforsamling
EM i volleyball (kvinder)

Europamesterskabet i volleyball for kvinder er et mesterskab for europæiske kvindevolleyballlandshold. Turneringen arrangeres af Confédération Européenne de Volleyball siden 1949.

Resultater

Se også
VM i volleyball for damer

Kilder

Etableret i 1949